Die chline Geiss het ä grossi Fröid a eigete Leistige, sie schätzt Ermuetigunge, aber uf Hiuf leit die kei grosse Wärt. Sie isch villech nid sehr gfüeuvou und überschwänglich, aber we sie sich ersch ämau ane Situation gwöhnt het, so het sies ou gärn, we sie öppis mit angerne Ching zämme cha ungernäh. Ir Schueu muess sie sehr flissig si, sie isch gründlich, aber vorauem am Afang chli langsam.  Äs paar dicki Fründe si ihre lieber wie ä ganzi Schar vo lose Bekannte. D Familie bedütet ihre sehr viu. Im Louf vor Entwicklig wot sie ou unabhänig si, aber ir früehe Chindheit brucht sie die unwandubari Sicherheit und ds Gfüeu, behüetet ds wärde.